D'fahrt an golf vo mexiko isch so wie me sichs vorstellt - vil platz, fischerböötli (glaubs vor allem für shrimps und sötigs züüg) und ei wärmi (scho im april). Am schluss fahrt me dänn dur en art sumpflandschaft wo de wasserspiegel nume 50cm under em  strasseniveau isch (und zum teil au na wäniger). Me gseht dänn au scho di erschte petrochemie-baute, au wänn me am strand staht geht me im meer d'bohrinsle.